CELEX: 32011R0775
Language: el
Date: 2011-08-02 00:00:00
Title: Εκτελεστικός κανονισμός (ΕΕ) αριθ. 775/2011 της Επιτροπής, της 2ας Αυγούστου 2011 , σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία

4.8.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 201/8
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 775/2011 ΤΗΣ ΕΠΙΤΡΟΠΉΣ
   της 2ας Αυγούστου 2011
   σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Για να εξασφαλιστεί η ενιαία εφαρμογή της Συνδυασμένης Ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.
            
         
               (2)
            
            
               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της Συνδυασμένης Ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτή νέες υποδιαιρέσεις και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.
            
         
               (3)
            
            
               Σύμφωνα με τους γενικούς αυτούς κανόνες, τα εμπορεύματα που περιγράφονται στη στήλη (1) του πίνακα που παρατίθεται στο παράρτημα του παρόντος κανονισμού θα πρέπει να υπαχθούν στον κωδικό ΣΟ που εμφαίνεται στη στήλη (2), για τους λόγους που αναφέρονται στη στήλη (3) του εν λόγω πίνακα.
            
         
               (4)
            
            
               Είναι σκόπιμο να προβλεφθεί ότι ο κάτοχος δεσμευτικών δασμολογικών πληροφοριών σχετικά με την κατάταξη εμπορευμάτων στη συνδυασμένη ονοματολογία, οι οποίες έχουν εκδοθεί από τις τελωνειακές αρχές κρατών μελών αλλά δεν είναι σύμφωνες με τον παρόντα κανονισμό, μπορεί να συνεχίσει να τις επικαλείται επί τρίμηνο, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (2).
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Τελωνειακού Κώδικα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη (1) του πίνακα που παρατίθεται στο παράρτημα κατατάσσονται στη Συνδυασμένη Ονοματολογία στον κωδικό ΣΟ που αναφέρεται στη στήλη (2) του εν λόγω πίνακα.
   Άρθρο 2
   Οι δεσμευτικές δασμολογικές πληροφορίες που εκδίδονται από τις τελωνειακές αρχές κρατών μελών και δεν είναι σύμφωνες με τον παρόντα κανονισμό, μπορούν να συνεχίσουν να χρησιμοποιούνται για περίοδο τριών μηνών δυνάμει του άρθρου 12 παράγραφος 6 του κανονισμού (ΕΟΚ) αριθ. 2913/92.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 2 Αυγούστου 2011.
      
         
            Για την Επιτροπή, εξ ονόματος του Προέδρου,
         Algirdas ŠEMETA
         
            Μέλος της Επιτροπής
         
      
   
   
      (1)  ΕΕ L 256 της 7.9.1987, σ. 1
   
   
      (2)  ΕΕ L 302 της 19.10.1992, σ. 1
   
   
      ΠΑΡΑΡΤΗΜΑ
      
                  Περιγραφή των εμπορευμάτων
               
               
                  Κατάταξη
                  (Κωδικός ΣΟ)
               
               
                  Αιτιολογία
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Πρωτόγαλα (πύαρ) βοοειδών, σε υγρή μορφή, από το οποίο έχουν αφαιρεθεί το λίπος και η καζεΐνη, συσκευασμένο για τη λιανική πώληση σε φιάλη των 125 ml, όπου αναγράφονται οι εξής διατροφικές πληροφορίες ανά 100 ml:
                              
                                 
                                    —
                                    Πρωτεΐνες γάλακτος 2,5 έως 5,5 g
                              
                                 
                                    —
                                    Υδατάνθρακες 3,3 g
                              
                                 
                                    —
                                    Λίπος γάλακτος < 0,5 g
                              Το προϊόν είναι ελαφρώς θολό υγρό, χρώματος καστανοκίτρινου.
                              Έχει υψηλότερη περιεκτικότητα σε ανοσοσφαιρίνες σε σύγκριση με τον φυσικό ορό γάλακτος και το φυσικό γάλα.
                              Σύμφωνα με την ετικέτα, το προϊόν προορίζεται για ανθρώπινη κατανάλωση και πρέπει να λαμβάνεται μία φορά ημερησίως (1 έως 2 κ.σ.), αυτούσιο ή διαλυμένο σε κρύο φρουτοχυμό. Δεν αναφέρεται το πεδίο χρήσης του προϊόντος.
                           
                        
               
                  0404 10 48
               
               
                  Η κατάταξη διέπεται από τους γενικούς κανόνες 1 και 6 για την ερμηνεία της Συνδυασμένης Ονοματολογίας (ΣΟ) και από το κείμενο των κωδικών ΣΟ 0404, 0404 10 και 0404 10 48.
                  Η κατάταξη στην κλάση 3001 ή 3004 αποκλείεται, επειδή το προϊόν δεν χρησιμοποιείται για θεραπευτικούς ή προφυλακτικούς σκοπούς.
                  Τα τεχνολογικά στάδια της μεταποίησης του προϊόντος και η σύνθεσή του είναι συγκρίσιμα με εκείνα του τροποποιημένου ορού γάλακτος.
                  Συνεπώς, δεδομένων των χαρακτηριστικών του, το προϊόν πρέπει να καταταχθεί στην κλάση 0404.
               
            
                  
                              2.
                           
                           
                              Πρωτόγαλα (πύαρ) με χαμηλά λιπαρά, σε σκόνη, που έχει ξηρανθεί με καταιονισμό και από το οποίο δεν έχει αφαιρεθεί η καζεΐνη, συσκευασμένο για τη λιανική πώληση σε πλαστικό δοχείο με βιδωτό πώμα που περιέχει 64 g σκόνης, με την ακόλουθη σύνθεση (σε % κατά βάρος):
                              
                                 
                                    —
                                    Λίπος γάλακτος 1,2
                              
                                 
                                    —
                                    Πρωτεΐνες γάλακτος τουλάχιστον 50 και συνήθως 65,5
                              Η κατά βάρος περιεκτικότητα του προϊόντος σε ξηρά ουσία είναι 93,3%.
                              Το προϊόν είναι υπόλευκη σκόνη με τάση σχηματισμού σβώλων και έχει οσμή γάλακτος.
                              Έχει υψηλότερη περιεκτικότητα σε ανοσοσφαιρίνες σε σύγκριση με τον φυσικό ορό γάλακτος και το φυσικό γάλα.
                              Σύμφωνα με την ετικέτα, το προϊόν προορίζεται για ανθρώπινη κατανάλωση.
                           
                        
               
                  0404 90 21
               
               
                  Η κατάταξη διέπεται από τους γενικούς κανόνες 1 και 6 για την ερμηνεία της Συνδυασμένης Ονοματολογίας (ΣΟ) και από το κείμενο των κωδικών ΣΟ 0404, 0404 90 και 0404 90 21.
                  Η κατάταξη στην κλάση 3001 ή 3004 αποκλείεται, επειδή το προϊόν δεν χρησιμοποιείται για θεραπευτικούς ή προφυλακτικούς σκοπούς.
                  Αποκλείεται επίσης η κατάταξη στην κλάση 0402, επειδή το προϊόν δεν έχει την τυπική σύνθεση της σκόνης φυσικού γάλακτος.
                  Συνεπώς, δεδομένων των χαρακτηριστικών του, το προϊόν πρέπει να καταταχθεί στην κλάση 0404.